19 vas oor dwelmsNegentien mans is in hegtenis geneem nadat ŉ dwelmlaboratorium by ŉ huis in Gillits in KwaZulu-Natal ontdek is. Lt.genl. Solomon Makgale, woordvoerder van die polisie, sê dwelms met ŉ straatwaarde van R41 miljoen is op beslag gelê. Heroïen, Mandrax-tablette en toerusting om dwelms mee te vervaardig is ook in die laboratorium gevind. Die 19 mans is almal buitelanders tussen 18 en 37 jaar oud. Makgale sê hulle vermoed die mans is deel van ŉ sindikaat.